A. H. Tammsaare tee

A. H. Tammsaare tee (varem Järve tee) on 3,75 kilomeetri pikkune tänav Tallinnas Kesklinna, Kristiine ja Mustamäe linnaosas. Tänava üldine suund on kagust loodesse. Tänav algab Pärnu maantee ja Järvevana tee ristmikult Kesklinna linnaosas. Lääne pool ületab teed Tallinna–Keila raudtee Tondi ja Järve raudteepeatuse vahel. Raudteeviadukti kõrval olev jalakäijate sild ühendab raudteega paralleelseid Seebi ja Alajaama tänavat. Tondi Selveri juures asub Tammsaare tee pikenduse jalakäijate tunnel (valmis 2006). Edasi ristuvad teega Tondi tänav (paremale) ja Rahumäe tee (vasakule). Pärast seda pöördub tee loodesse, ristudes Nõmme tee (paremale), Retke tee (vasakule), Sõpruse puiestee, Kuklase tänava, Kiili tänava (paremale), Mustamäe tee ja Laki tänavaga (paremale). A. H. Tammsaare tee lõpeb ristumisel Ehitajate teega. Aadressil Tammsaare tee 135 asus varem Mustamäe linnaosavalitsus ja Tammsaare tee 147 Tallinna Majanduskool. Tammsaare tee rajati 1966. aastal ja nimetati kirjanik A. H. Tammsaare järgi. Esialgu kulges tee Ehitajate ja Kadaka tee ristmikust Tondi tänava nurgani. 1996 pikendati seda Järvevana teeni. Tondi sõjaväelinnaku hooned. Ehitatud aastatel 1915–1916. Staabihoone. Tammsaare tee 25 Sööklahoone. Tammsaare tee 64 Sauna- ja vahtkonnahoone. Tammsaare tee 56, 58. Aastatel 1993–1998 tegutses Mustika keskuse maa-alal Kadaka turg. Praeguse Tammsaare tee trass algab Kristiine linnaosas ajaloolisest Tondi liivikust, kulgeb Mustamäe linnaosas mööda endist raba ja jõuab välja Kadaka küla heinamaadele. Kristiine linnaosas on tee (see lõik valmis alles 1997) piiriks põhjas asuvale Tondi ja lõunasse jäävale Järve asumile. Tondi piirkonda ilmestavad Peeter Suure merekindluse suurtükiväe kasarmud. Kuni 1991. aastani paiknesid seal Nõukogude armee väeüksused. Järve asumit aitas arendada 1923 Tallinna–Keila raudtee 5. kilomeetrile rajatud Järve raudteepeatus. Mustamäe linnaosa teeäärset hoonestust alustati 1960. aastatel, kui ehitati välja Mustamäe mikrorajoonid. Enamik paneelelamuid jäävad Tammsaare teest edelasse Mustamäe IX, VI ja IV mikrorajooni. Rajatud on mitut tüüpi eluhooneid: viie- (tüüpprojekt 1-464 jt) ja üheksakorruselisi (tüüpprojekt 1-464D jt), aga ka 14- ja enamakorruselisi elamuid. Teest kirdes on ühisgaraažid. Tammsaare tee võimaliku laiendusega (kavandatav Lõunaväil) seatakse ohtu tee äärsed, Tondi tänava ja Sõpruse puiestee vahel asetsevad haljasvööndid. Tee äärde jäävad Dunteni park ja Parditiigi park, mille vahetusse lähedusse jääb Lepistiku park. Tondimõisa park, varasema nimega Dunteni park, (4,6 ha) asub Tondi tänava, Tammsaare tee ja Nõmme tee vahelisel alal Tondi Selveri vastas. Parki ilmestab pärna- ja hobukastaniallee. Sinna on rajatud koerte jalutusaedik ja laste mänguväljak. Parditiigi park (5,9 ha) asub Nõmme tee, Tammsaare tee ja Sõpruse puiestee vahelisel alal. Parditiigi park on saanud nime pargi kirdeosas asuva tiigi järgi, kus asub suur sinikaelte koloonia. Mööda Tammsaare teed sõidavad Tallinna liinibussid 12 (Väike-Õismäe – Priisle) (ekspressliin), 13 (Väike-Õismäe – Seli), 20 (Reisisadam (D-terminal) – Pääsküla jaam), 20A (Laagri alevik – Kunstiakadeemia) ja 61 (Astangu – Järve haigla), Ehitajate teega ristmiku juuresoleval ~150-meetrisel lõigul liiguvad ka liinibussid 10, 26A, 27, 28, 33 ja 37, millest viimane liigub ka Mustamäe tee ja Sõpruse pst vahelisel lõigul. Tänavale jäävad järgmised peatused: Sõjakooli (13, 20, 20A), Retke tee (12, 13, 20, 20A), Sipelga (12, 37), A. H. Tammsaare tee (12), Lakiotsa (12, 13, 61) ja Õismäe suunalt Autobussikoondis (10, 12, 13, 26, 26A, 27, 28, 33, 37, 45, 61). 1996. aastal hakati ehitama Tammsaare tee pikendust, et vähendada kesklinna liikluskoormust. Pikendusele rajati esimene kahetasandiline ristmik Tammsaare teel. Tammsaare tee pikendus valmis 30. septembril 1997. Pikendus algab Tammsaare tee ja Tondi tänava ristmikult ning kulgeb kuni Järvevana teeni. Pikenduse maksumuseks kujunes 206,5 miljonit krooni, mis oli maksumuselt suurim projekt pärast krooni tulekut. Teepikenduse ehitamine kestis koos kaevetööde, raudteesilla ehituse, asfalteerimise ja haljastamisega 17 kuud. Selle aja jooksul valmis 1,7 kilomeetrit teed, millel on kummaski suunas kaks sõidurada, samuti ehitati kahetasandiline liiklussõlm, jalakäijate sild ja tunnel. Objekti alltöövõtjad olid enam kui 20 firmast, kes kõik olid kohalikud, vähempakkumise konkursiga valitud. Töid koordineeris Soome ehitusettevõte Lemminkäinen Eesti AS. Tammsaare tee laiendus Nõmme tee ja Sõpruse puiestee vahel Tammsaare tee – Mustamäe tee ristmiku uuendamine Bussipargi ringristmiku ümberehitamine fooridega ristmikuks Tammsaare tee laiendamine kuni bussipargi ristmikuni Laki tänava läbimurre Tammsaare teele Tammsaare teega paralleelse tee ehitamine turule sõidu hõlbustamiseks A. H. Tammsaare tee 25, G4S Baltics AS A. H. Tammsaare tee 47, Tammsaare Ärikeskus A. H. Tammsaare tee 49, Rautakesko A. H. Tammsaare tee 51, Viking Motors AS A. H. Tammsaare tee 62, A-Selver AS Tondi Selver A. H. Tammsaare tee 79, Tallinna Tammetõru Lasteaed. Eesti NSV aegne lasteaiahoone tüüpprojekt 2-04-260 A. H. Tammsaare tee 90a Hesburger Tallinn Mustamägi[viide?] A. H. Tammsaare tee 92 Vlaeri Parklad OÜ A. H. Tammsaare tee 93, Grossi toidukaubad kaupluse hoone (algne kauplus ABC-6) A. H. Tammsaare tee 94, Maxima A. H. Tammsaare tee 99c, Tammsaare Osman Kebab Grill A. H. Tammsaare tee 104a, Mustamäe Keskus A. H. Tammsaare tee 111, Eesti Statoil AS Tallinna Tammsaare teenindusjaam A. H. Tammsaare tee 115, Tallinna Lasteaed Sinilind. Eesti NSV aegne lasteaiahoone tüüpprojekt 212-1-7 A. H. Tammsaare tee 116, Keskus Mustikas, Rahva Toit – Tammsaare tee A. H. Tammsaare tee 133, Maxima XX (algne kauplus ABC-4) A. H. Tammsaare tee 141, Tallinna Rõõmupesa Lasteaed A. H. Tammsaare tee 145, Tallinna Mustamäe Humanitaargümnaasium A. H. Tammsaare tee 147, Tallinna Majanduskool A. H. Tammsaare tee 147c, Rannavolle keskus A. H. Tammsaare puiestee Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 297. Tallinn: entsüklopeedia. 2., N-Ü / (peatoimetaja Jaan Tamm; märksõnastiku koostaja Robert Nerman; eessõna Hardo Aasmäe). Tallinn: Eesti Entsüklopeediakirjastus, 2004. lk. 221 Tondi sõjaväelinnaku staabihoone Tammsaare tee 25, 1915–1916. Kultuurimälestiste riiklik register Tondi sõjaväelinnaku sööklahoone Tammsaare tee 64, 1915–1916. Kultuurimälestiste riiklik register Tondi sõjaväelinnaku sauna- ja vahtkonnahoone Tammsaare tee 56 ja 58, 1915–1916. Kultuurimälestiste riiklik register Robert Nerman. Iidse Tondi tänava ümbrus kasvas suurejooneliseks linnaosaks. / Postimees, 19. jaanuar 2007 Robert Nerman. Mustamäe kujunes külateedest. / Postimees, 16. juuni 2006 Robert Nerman. Järve asum jäi linlastele pikaks ajaks kõrvaliseks paigaks / Tallinna Postimees, 12. detsember 2008 Tallinn – Dunteni park.[alaline kõdulink] Tallinn.ee Nõmme linnaosa ja Mustamäe linnaosa metsadele ja parkidele nimede määramine. September 2008 Tallinna Linnaplaneerimise Amet teatab "Tallinna sõiduplaanid". Originaali arhiivikoopia seisuga 24. november 2011. Vaadatud 21. juulil 2009. Urmas Seaver. Uus tänav hõlbustab ligipääsu Kadaka turule.[alaline kõdulink] / Postimees, 30. detsember 1998 Piret Peensoo. Kümne aasta eest avatud Tammsaare tee pikendus tõi läbimurde. Eesti Päevaleht, 20. juuli 2007 Uued kõrghooned Tammsaare tee ja Pärnu maantee ristmikul. / Postimees, 4. oktoober 2007 VIDEO: Tammsaare tee pikendus lainetas vihmaveest. Eesti Päevaleht, 20. juuli 2009